GiliGold/VAD_KnessetCorpus huggingface dataset:
<אלון מסר: זה קשור למאפיינים גיאוגרפיים, למאפיינים של מצב סוציו-אקונומי.
<שלמה דולברג: ממש לא נכון.
<אבירם דהרי: איזה מאפיינים גיאוגרפיים?
<אבירם דהרי: ברחובות משלמים 3 שקלים ואילו בירושלים משלמים חצי שקל.
<שלמה דולברג: זה לא נכון.
<שלמה דולברג: אתם קונסים את רחובות כי היא לא התאגדה, בסנקציה עקיפה.
מירי רגב: איך קונסים את רחובות?
<שלמה דולברג: מעלים לה את המחיר, שהיה עד עכשיו נמוך ב-30%, כדי שהיא תשלם יותר ולכאורה תרוויח פחות, זה הכול.
מירי רגב: תסבירו לי את זה, למה העליתם את המחיר לרחובות?
<שלמה דולברג: זה סנקציה שאני מציע לדחות אותה בשנה.
<גיל ליבנה: למה עיריית רחובות וכל הרשויות המקומיות שטרם התאגדו צריכות לשלם עבור הגינון הציבורי פי שתיים ופי שלוש ממחיר המים במקומות שבהם יש תאגיד מים וביוב?
<שלמה דולברג: בדיוק על זה אני מדבר.
<גיל ליבנה: האם נעשה איזה תחשיב למה אזרחי אותה עיר צריכים להיפגע בכך שהעירייה שלהם תשלם פי שתיים ופי שלוש על הגינון הציבורי?
מירי רגב: לתוך הצעת החוק אני מתכוונת להכניס, שכל הרשויות שלא יתאגדו לא תוטל עליהן שום סנקציה.
מירי רגב: לא תהיה שום עליית מחיר, לא במישרין ולא בעקיפין.
<אלון מסר: עליית מחיר יכולה להיות לכולם.
<אלון מסר: זה בלתי אפשרי.
יעקב אשר: בגין היותן לא מאוגדות.
מירי רגב: לא תהיה עליית מחיר בגין אי-התאגדות.
מירי רגב: ואם לאותן רשויות מקומיות שלא התאגדו מתכוונים להעלות את המחיר, אני מבקשת שזה יבוא לאישור שר האוצר ושר הפנים.
דוד ביטן: מה זה "אישור שר האוצר"?
דוד ביטן: הוא יחתום להם.
מירי רגב: האמן לי ששר האוצר לא רוצה לחתום להם.
מירי רגב: אחרת לא היינו נמצאים במצב בו אנו נמצאים היום.
דוד ביטן: תקבעי שניים, שר האוצר ושר הפנים ביחד.
מירי רגב: המזל שלי שגם שר האוצר ושר הפנים מעורבים פה.
דוד ביטן: אז שיחתמו גם שר הפנים וגם שר האוצר.
<אפרת פרוקצ'ה: עמדת משרד האוצר היא שממילא אין עליית מחיר כתוצאה מכך שרשות מקומית לא מתאגדת.
<אפרת פרוקצ'ה: הכללת סעיף כזה – לא רק שהחוק כרגע תומך בעניין הזה ולא צריך שום תיקון של החוק.
<אפרת פרוקצ'ה: תיקון של החוק הוא גם בניגוד להחלטת ועדת השרים לענייני חקיקה, שקבעה באופן מפורש שעמדת השרים היא כעמדת תסקיר הצעת החוק, כאשר בתסקיר הצעת החוק לא מפורשת שום סנקציה.
מירי רגב: אני עוד לא מכירה שום הצעת חוק שהגיעה לכנסת ויצאה באותו אופן כפי שהגיעה.
מירי רגב: יכול להיות שאת רגילה להיות בוועדת הכלכלה, שם יכול להיות שהם "חותמת גומי".
מירי רגב: פה אנחנו לא "חותמת גומי".
מירי רגב: אני לא מתכוונת לאשר את נוסח הצעת החוק כפי שאושר בוועדת השרים לענייני חקיקה.
דוד ביטן: מה הטענה שלה, שאם זה לא כתוב אז אי אפשר להוסיף?
דוד ביטן: זאת הטענה של משרד האוצר?
דוד ביטן: פעם ראשונה אני שומע דבר כזה.
דוד ביטן: אם לא כתוב בחוק אז אי אפשר להוסיף?
דוד ביטן: מה זה שייך לתסקיר הצעת החוק הממשלתית?
מירי רגב: נציג משרד האוצר, אנא תסביר לי שוב, ראשית, למה יש הבדל בין ראשון-לציון ובין רחובות במחיר קניית המים, ושנית, אנא תסביר לי למה החלטתם לפני חודש להעלות את מחיר המים שמשלמת רחובות.
מירי רגב: תענה לי על שתי השאלות הללו.
<אלון מסר: אני מציע שאולי קודם יתחילו לענות אנשי רשות המים ואני אשלים אחרי כן.
<תהל ברנדס: אין כוונה להעלות דווקא לרחובות את מחיר המים.
מירי רגב: אבל העליתם לה.
מירי רגב: תעני על השאלה שלי.
מירי רגב: אל תעני לי על מה שאת רוצה.
מירי רגב: גם כך אני נותנת לכם לדבר.
<תומר רוזנר: האם יש כוונה להעלות?
מירי רגב: למה אתם מעלים את המחיר לרחובות?
<תהל ברנדס: לא העלינו את המחיר דווקא לרחובות.
<תהל ברנדס: קבענו מחירי רכישה שונים לספקים שונים, ספקים שלא התאגדו, וזה לא רק רחובות, ויש סוגים שונים של ספקים.
<תהל ברנדס: בסופו של דבר מחירי הרכישה נקבעים כך שאפשר יהיה להגיע לצרכן- - -
דוד ביטן: התשובה ברורה.
דוד ביטן: בחייכם, היא ענתה.
<תומר רוזנר: לא הבנתי למה המחירים שונים.
מירי רגב: בגלל הספקים.
<תהל ברנדס: כדי שאפשר יהיה, עם העלויות שיש לספק בדרך, להגיע לצרכן עם תעריף אחיד.
<תומר רוזנר: לא זאת השאלה.
<תומר רוזנר: השאלה היא למה יש שוני בין המחיר לתאגיד למחיר- - -
מירי רגב: האם הספקים השתנו?
מירי רגב: האם הספק של עיריית רחובות השתנה ב-5 השנים האחרונות?
<גיל ליבנה: זה אותה "מקורות".
מירי רגב: האם הספק של רחובות השתנה?
<תהל ברנדס: דיברתי על העלויות של הספק המקומי רחובות, ואז מחיר הרכישה- - -
מירי רגב: שאלתי מה קרה בחודש או בחודשיים האחרונים שמחיר הרכישה של הספק רחובות השתנה.
<אבירם דהרי: בדיוק מה שקרה בקריית גת בשנתיים האחרונות.
<אלון מסר: כל התעריפים של כולם השתנו.
דוד ביטן: תגידי את האמת.
<תהל ברנדס: סליחה?
<תהל ברנדס: אני אומרת את האמת ורק את האמת, בשונה מדברים אחרים שנאמרו.
<ניר וילנר: הוחלט ב-1 בינואר להוזיל את תעריפי המים לצרכנים ב-5%.
<ניר וילנר: כדי להוזיל את תעריפי המים לצרכנים ב-5% הפחיתו גם את העלות המוכרת לכל הספקים, בין אם הם תאגידים, רשויות מקומיות שלא התאגדו או מועצות אזוריות.
<ניר וילנר: כל מי שהוא ספק מים העלות המוכרת שלו לאספקת המים הוזלה וכך בעצם הוזילו את המחיר לצרכנים.
<ניר וילנר: אז ירד לכולם, גם לרחובות וגם לקריית גת וגם לכולם.
מירי רגב: אבל העלו לרחובות את המחירים.
<אלון מסר: הכסף שנשאר אצלם ירד.
<ניר וילנר: התעריף לציבור יורד.
<ניר וילנר: התעריף ל"מקורות" עולה כדי לסגור את הפער.
מירי רגב: אז מי מממן את זה?
מירי רגב: אז "עבדו" על הצרכנים.
מירי רגב: הצרכנים ממילא מממנים את עצמם דרך העירייה.
<ניר וילנר: ודאי שלא.
<ניר וילנר: הצרכן משלם 5% פחות החל מ-1 בינואר.
מירי רגב: אבל מי משלם את העלות לעירייה?
<ניר וילנר: נדרשת התייעלות של כל ספקי המים.
מירי רגב: ואם אין להם התייעלות?
סתיו שפיר: המחיר "מגולגל" על הצרכנים?
<ניר וילנר: לא, לא על הצרכנים.
<ניר וילנר: זה רק על ראשי רשויות.
<אלון מסר: הכסף שנשאר לכל תאגיד או רשות מקומית דרך "מקורות" קטן ואז התעריפים יורדים.
<שלמה דולברג: אבל למה העליתם את המחיר לרחובות?
<שלמה דולברג: למה העליתם יותר לרשויות מקומיות שלא התאגדו?
<ניר וילנר: ההנחה היתה שכל ספקי המים באשר הם, בין אם הם תאגידים ובין אם הם רשויות מקומיות, מתייעלים ב-5% וכך תעריף המים לצרכנים – בלי קשר ל"מקורות" – יורד ב-5%.
<תומר רוזנר: שוב, השאלה היא האם יש הבדל בין מקדם ההתייעלות ברשויות המקומיות שלא התאגדו לספקים שכן התאגדו.
<ניר וילנר: יש מאפיינים שונים למי שהתאגד.
<תומר רוזנר: מה המאפיינים?
<ניר וילנר: שום סנקציות.
<ניר וילנר: מאפיין אחד, עיריית תל-אביב, לדוגמה, קיבלה הלוואת בעלים מהתאגיד של 220 מיליון שקל.
<ניר וילנר: הנושא הזה מוכר לתעריף המים.
<ניר וילנר: הרשות המקומית רחובות לא קיבלה הלוואה ולכן זה לא מוכר לה והתעריף שונה.
<אבירם דהרי: הוא קיבל הלוואה והוא משלם שקל כדי לממן לו את ההלוואה?
<אבירם דהרי: לא הבנתי.
<ניר וילנר: גם אתה קיבלת הלוואת בעלים.
<אבירם דהרי: סליחה, למה אני משלם 3 שקלים?
<אבירם דהרי: התאגיד לא חייב שקל לעירייה.
<ניר וילנר: הוא החזיר כבר את כל הכסף שהלווית לו.
<ניר וילנר: הלווית לו כסף והוא החזיר לך, הוא החזיר דרך הכסף של התעריף שאישרנו לו.
<אבירם דהרי: תגיד לי, מי צריך להחזיר, התאגיד או המדינה?
<אבירם דהרי: למה אני צריך לשלם 3 שקלים?
<אבירם דהרי: תסביר לי.
<אבירם דהרי: איזה חישוב עשית, שאצלנו המחיר עלה משקל ל-2 שקלים ומ-2 שקלים ל-3 שקלים ואילו כל המדינה משלמת שקל?
<אבירם דהרי: איך הגעת לזה שקריית גת תשלם 3 שקלים?
<אבירם דהרי: זה מקדם התייעלות?
<אבירם דהרי: בגלל שיש לנו דיווידנד?
<קריאה: הם כבר פרסמו את התעריפים.
<קריאה: התעריפים פורסמו כבר.
מירי רגב: אני לא רוצה עכשיו לעצור את הליך החקיקה, אבל אני גם לא רוצה שבאמצעות זה תעלו כל הזמן את המחירים בשנה הזאת למי שלא התאגדו.
מירי רגב: אני לא רוצה עכשיו דיון עם הפקידים.
מירי רגב: רק עם חברי הכנסת שאמורים לקבל החלטות.
מירי רגב: אני רוצה שהיועצים המשפטיים יעזרו לי לנסח משהו.
<תומר רוזנר: לא ניסוח, אבל אציע לך משהו אחר.
<אבירם דהרי: זה לא רק לאלה שלא התאגדו אלא גם לנו.
<אבירם דהרי: הם "הורגים" אותנו שנה אחר שנה כדי שנצטרך להיכלל אצלם ואז הם יצחקו לנו בפרצוף.
מירי רגב: צריך לבטל את תאגידי המים.
מירי רגב: בושה וחרפה מה שקורה פה.
<אבירם דהרי: הם עושים את זה בלי למצמץ אפילו.
<אבירם דהרי: חוצפה.
<אבירם דהרי: עד עכשיו 18 מיליון שקל.
<אבירם דהרי: שלחתי מכתב לאבי ליכט והוא אמר לי: תעזוב את ישראל עינב.
<זמר בלונדהיים: שלחת מכתב לאבי ליכט לפני 5 ימים.
<זמר בלונדהיים: יש כבר טיוטת תשובה.
<זמר בלונדהיים: תקבל את התשובה, אל תדאג.
<אבירם דהרי: תענה לי תשובה עכשיו.
<זמר בלונדהיים: כבר ניסחתי את התשובה, אבל מה לעשות שאבי ליכט צריך לענות.
<אבירם דהרי: קדימה, תענה לנו תשובה, נשמע.
<זמר בלונדהיים: מר דהרי, שלחת שאלה, תקבל תשובה.
<זמר בלונדהיים: נדמה לי ש-5 ימים זה זמן סביר.
<אלי ברדה: אבירם דהרי, תאפשר לפקידים לגחך לך בפנים...
<אבירם דהרי: למה התאגיד שלי משלם 9 שקלים לקו"ב מים?
<אלי ברדה: הוא מגחך לו בפנים, לראש רשות מקומית שכואב את הכאב שלו.
מירי רגב: אני לא מבינה איך נרדמתם בשמירה, משרד המשפטים.
מירי רגב: אני משתגעת מכם.
מירי רגב: אני מוכנה לקבל את ההצעה של משרד האוצר ומשרד המשפטים, שמכיוון שהמחירים כבר עלו בינואר, ירדו ועלו- - -
<יחזקאל ליפשיץ: ירדו לאזרח.
מירי רגב: הם לא ירדו לאזרח.
מירי רגב: הוא משלם את זה מכיס אחר.
מירי רגב: עזבו.
מירי רגב: אנחנו נחשוף את הפנים האמיתיות של המהלך הזה.
מירי רגב: אני אומרת ליאיר לפיד שהוא עשוי להיות בבעיה גדולה מאוד.
מירי רגב: אני כבר אומרת לכם, אני הולכת לדבר אתו על זה.
מירי רגב: אנחנו נחשוף את הפנים האמיתיות של המהלך הזה, ש"יעני" הורדתם את המחיר לאזרח אבל העליתם לו את המחיר באמצעות העיריות.
יפעת קריב: אלא אם כן יש רווחים קטנים יותר.
מירי רגב: יפעת קריב, עשי לי טובה.
מירי רגב: לדעתי הם גם "עבדו" על יאיר לפיד, לדעתי גם שר האוצר לא הבין את ההיבט הזה.
יעקב אשר: איך אפשר "לעבוד" על יאיר לפיד?
יעקב אשר: מי מצליח "לעבוד" על יאיר לפיד?
יעקב אשר: באמת.
מירי רגב: אנחנו נכתוב הצהרה כחלק מהצעת החוק, לפרוטוקול, הצהרה של רשות המים, משרד האוצר ומשרד המשפטים, שלא תהיה במהלך השנה הקרובה עליית מחירים, כי המחירים עלו כבר בחודש ינואר.
מירי רגב: זה מה שאמרתם.
<אלון מסר: לא תהיה עליית מחירים בגין אי-תאגוד.
<אלון מסר: יכול להיות שלכולם יעלו מחירים.
מירי רגב: בגין אי-תאגוד.
<נועה בן אריה: לא תהיה עליית מחירי רכישת המים.
<נועה בן אריה: לא "מחירי המים".
יעקב אשר: לא תהיה שום סנקציה בעניין הזה.
דוד ביטן: הם קוראים לזה מדד התייעלות, לא תאגוד.
מירי רגב: עלייה ישירה או עקיפה.
<נועה בן אריה: במחירי רכישת המים מ"מקורות".
<נועה בן אריה: לא במחירי המים לאזרח.
מירי רגב: אנחנו אומרים הצהרה לפרוטוקול, שבשנה הקרובה, עד ש"נסגור" את כל הסוגיה הזאת, על אותן רשויות מקומיות שלא התאגדו לא יוטלו סנקציות בשל אי-התאגוד, לא במחיר רכישת המים, ולא סנקציה ישירה או עקיפה אחרת בשל אי-התאגוד.
<אבירם דהרי: אסביר לך כדי שתביני, הם לא אומרים שזה בשל אי-תאגוד אלא קוראים לזה בשם אחר.
<אבירם דהרי: אני רוצה להסביר לך איך פועלים בקריית גת.
דוד ביטן: הם קוראים לזה מדד ההתייעלות.
דוד ביטן: הם מדברים גם על התייעלות, לא רק על תאגוד.
מירי רגב: נעבור להקראת הצעת החוק.
מירי רגב: להלן שמות חברי הכנסת המצביעים: מירי רגב, משה פייגלין איננו, חמד עמאר איננו, רינה פרנקל כאן, יפעת קריב כאן, נחמן שי כאן, זבולון קלפה איננו, דוד אזולאי כאן, ישראל אייכלר איננו.
מירי רגב: במקום ישראל אייכלר יצביע חבר הכנסת יעקב אשר.
יעקב אשר: אני ממלא מקום קבוע בוועדה.
<איתי עצמון: אקרא מתוך הנוסח של הצעת החוק הממשלתית ואוסיף את השינויים שהתקבלו עכשיו בוועדה.
<איתי עצמון: בפסקה (2) שינינו את המועד מ-30 בדצמבר ל-31 בדצמבר 2015.
<אפרת פרוקצ'ה: בכוונה נקבע 30 בדצמבר, וכך גם 30 בינואר ולא 31 בינואר.
<אפרת פרוקצ'ה: עשינו הקבלה, כי ביום לאחר מכן היא תהיה מחויבת להעביר את התאגיד.
<תומר רוזנר: אז זה יהיה ב-1 בפברואר.
<יחזקאל ליפשיץ: זה לבקשת השלטון המקומי.
מירי רגב: טוב, נקבע "30 בדצמבר 2015".
<איתי עצמון: בפסקה (2), התיקון הוא להגדרה "שרים".
<איתי עצמון: במקום "שר האנרגיה והמים" יבוא "שר התשתיות הלאומיות האנרגיה והמים".
<איתי עצמון: זה תיקון טכני לחלוטין שעניינו שינוי שם המשרד.
<איתי עצמון: שינינו את מועד התחילה ל"30 בינואר 2014".
<איתי עצמון: כעת אציג את התיקונים.
<איתי עצמון: אגיד את הדברים ברמה של עקרונות ואנחנו ננסח במדויק לאחר הדיון.
<איתי עצמון: מדובר על הוראות שיחולו על רשויות מקומיות שהקימו חברה, כלומר תאגיד מים וביוב, עד 30 בדצמבר 2014.
<אפרת פרוקצ'ה: מתאריך ועד תאריך.
<אפרת פרוקצ'ה: כלומר, לא אלה שהקימו לפני.
מירי רגב: אנחנו מדברים על מי שלא הקים עד היום תאגיד ויקים עד 30 בדצמבר 2014.
<איתי עצמון: לגבי אותן רשויות מקומיות, המועד הקובע יידחה מ-1 ביוני 2015 ל-1 ביוני 2016.
<איתי עצמון: נידרש לתקן גם את סעיף 6ז(ב), שעניינו תחילת שלבי ההקמה לקראת תאגוד אזורי.
<איתי עצמון: נקבע שם המועד "31 בינואר 2015" ונידרש לתקן אותו ל"31 בינואר 2016".
<אפרת פרוקצ'ה: צריך לתקן את הוראות המעבר.
מירי רגב: את רוצה להחליף אותו?
<אפרת פרוקצ'ה: אני מייעצת.
<איתי עצמון: קודם כול אני מדבר על התיקונים בחוק העיקרי.
<איתי עצמון: לאחר התיקונים האלה נידרש לתקן את סעיף 63(ג) לחוק ההסדרים האחרון, החוק לשינוי סדרי עדיפויות לאומיים.
<איתי עצמון: סעיף 63(ג) עניינו בהוראות מעבר.
<איתי עצמון: נתקן שם את ההפניה.
<איתי עצמון: לפי סעיף 63(ג) הממונה אמור לפטור חברה מהחובה להצטרף לחברה אזורית בשנה הראשונה שלאחר המועד הקובע "אם קבע כי ביצעה את תוכנית הפיתוח השנתית", כאן כתוב "לשנת 2014" וצריך לתקן ל"שנת 2015".
<איתי עצמון: אני מדבר כרגע על הוראות שחלות על אותן רשויות מקומיות שדיברתי עליהן בראשית הדברים.
<נועה בן אריה: זה מופיע בסעיף 6 להצעת החוק הפרטית.
<נועה בן אריה: צריך פשוט לייבא את סעיף 6 מהצעת החוק הפרטית.
<איתי עצמון: אני מסביר את התיקונים.
<איתי עצמון: נתקן גם את פסקה (2) של סעיף 63(ג).
<איתי עצמון: כתוב בה: "לשם קביעה כאמור בפסקה (1) תגיש החברה המבקשת לממונה דוח כספי שנתי לשנת" – כתוב "2014" ויהיה "2015" – "ותוכנית עסקית חמש שנתית, כפי שיורה לה הממונה".
<איתי עצמון: במקום "עד 31 במרץ 2015" יהיה "עד 31 במרץ 2016".
<איתי עצמון: זה בעצם התאמת כל המועדים בהתאם לתיקון שעליו החליטה הוועדה.
<נועה בן אריה: חישוב של הכול בהתייחס לאלה שלא התאגדו.
מירי רגב: לא התייחסת לסנקציות.
מירי רגב: יש הצהרה לפרוטוקול, שהסנקציות נגזרות מהמועדים.
מירי רגב: כלומר, לא יהיו סנקציות.
מירי רגב: יש הצהרה נוספת לפרוטוקול, לגבי המחיר.
מירי רגב: לא ישתנה מחיר הרכישה או רכיב אחר בחישוב העלויות המוכרות של עיריות שלא התאגדו, לא כסנקציה ישירה ולא כסנקציה עקיפה.
<אפרת פרוקצ'ה: בשל אי-התאגוד.
מירי רגב: בשל אי-תאגוד.
מירי רגב: גם זה לטובת הפרוטוקול.
<נועה בן אריה: זה לא ייכנס במסגרת החוק?
<נועה בן אריה: זה רק הצהרה לפרוטוקול?
מירי רגב: זאת התחייבות של נציגי הממשלה ורשות המים במסגרת הדיון היום בוועדת הפנים והגנת הסביבה.
מירי רגב: הדבר השלישי- - -
<מרדכי כהן: גם התחייבות של משרדי הממשלה ורשות המים לחבילת תמריצים.
מירי רגב: נושא שלישי, התחייבות של משרדי הממשלה ורשות המים על כך שרשויות מקומיות חלשות- - -
<אלון מסר: לא רק חלשות.
<אלון מסר: תהיה חבילת תמריצים לרשויות מקומיות שמעוניינות להצטרף לתאגיד מים.
<תומר רוזנר: חבילת התמריצים לתאגידים לשם קליטתן של רשויות מקומיות שיהיו מעוניינות בכך, עד למתי?
<אלון מסר: עד מחצית או סוף חודש מרץ.
<אלון מסר: ננסה מהר ככל הניתן.
מירי רגב: עד מחצית חודש מרץ.
מירי רגב: אני מבקשת לקיים דיון בשבוע האחרון של המושב בסוגיה הזאת עם שלושת המשרדים.
דוד ביטן: אבל גם התאגיד הקולט צריך לקבל תמריצים, לא רק הרשות המקומית הנכנסת.
דוד ביטן: אם כבר מצהירים, שיצהירו גם על זה.
<נועה בן אריה: אני מבקשת הבהרה.
<נועה בן אריה: חבילת תמריצים תופנה למי?
<נועה בן אריה: לרשויות מקומיות שהולכות לכיוון מודל אזורי או לרשויות מקומיות שמבקשות להתאגד בכל מודל שהוא?
מירי רגב: לתאגיד הקולט.
דוד ביטן: התאגיד הקולט צריך לקבל תמריץ.
<נועה בן אריה: תאגיד שקולט במודל המדינה או תאגיד שקולט בכל מודל?
<אלון מסר: לא בהכרח.
<אלון מסר: עוד נגיע לוועדה, עוד אין לנו משהו ברור.
יעקב אשר: הם לא שללו גם את מודל צור.
<אלון מסר: לא שללנו שום דבר.
מירי רגב: הצוות שיציג את ההיבטים האלה הוא צוות משולב של משרד הפנים, משרד התשתיות, משרד האוצר, רשות המים והשלטון המקומי.
מירי רגב: דבר נוסף, יערך דיון עם שר האוצר ונציגי משרד התשתיות ומשרד הפנים, עם מנהל רשות המים והשלטון המקומי, על כך שראשי הרשויות המקומיות והשלטון המקומי אינם מסוגלים לנהל דיאלוג עם רשות המים, דבר שלא ייתכן ואינו תקין.
מירי רגב: אני מבקשת לקיים על כך דיון בהקדם.
מירי רגב: נעשה את זה כבר בחודש מרץ.
<אלי ברדה: זה ניסוח עדין, דיפלומטי משהו.
<אלי ברדה: הוא מתעמר ברשויות המקומיות.
<אלי ברדה: הוא חצוף.
מירי רגב: לגבי תאגידים אזוריים, אני מקבלת את האמירה של יושב-ראש מרכז השלטון המקומי.
מירי רגב: אנחנו מתנגדים לתאגידים האזוריים, אבל נדון בזה בחודש מרץ, לאחר שנציג את עבודת הצוות המשותף לשלושת המשרדים בדיון ממוקד, מתוך כוונה שלי לבטל את תאגידי המים, אבל אם יבואו עם הצעה אחרת של השלטון המקומי אבחן אותה.
מירי רגב: אנחנו נציג את זה כבר במהלך הפגרה לשלושת השרים הרלוונטיים.
סתיו שפיר: אם כולנו נחושים ברצוננו לבטל את תאגידי המים כליל- - -
סתיו שפיר: חלקנו.
סתיו שפיר: מדוע אנחנו רוצים להשאיר פה את ה-dead line על ההתאגדות?
מירי רגב: אין לי ברירה.
מירי רגב: לפי חוק ההסדרים הם חייבים להתאגד עכשיו, ויש ראשי עיריות שלא רוצים להתאגד.
סתיו שפיר: אבל אם אנחנו כבר פותחים את זה אז בואו נפתח את זה כך שהם לא יצטרכו להתאגד.
מירי רגב: הגענו להסכמה עם הממשלה לגבי שנה, ותאמיני לי שזה הישג אדיר.
מירי רגב: לפני שנה לא היינו עושים את זה.
מירי רגב: זה הישג אדיר ופה אני רוצה להודות שוב לשלושת השרים.
מירי רגב: כאשר השרים רוצים רואים שהפקידים לא קובעים.
מירי רגב: כשהשרים החליטו שצריך לעשות חשיבה מחודשת בעניין תאגידי המים זה קורה, ולא הפקידים קובעים.
מירי רגב: אני רוצה להודות גם לשר התשתיות וגם לשר האוצר ולשר הפנים על המהלך הזה.
יעקב אשר: צריך להודות גם למרכז השלטון המקומי.
מירי רגב: ליושב-ראש מרכז השלטון המקומי ולכל צוות מרכז השלטון המקומי וגם קצת לוועדת הפנים והגנת הסביבה שמובילה את זה.
מירי רגב: אני מבקשת להצביע על הצעת החוק, בכפוף לאישור ועדת הכנסת.
מירי רגב: אני מקבלת את הערתו של דב חנין, נעשה הצבעה שמית.
מירי רגב: חברת הכנסת מירי רגב – בעד חברת הכנסת רינה פרנקל – בעד חברת הכנסת יפעת קריב – בעד חבר הכנסת נחמן שי – בעד חבר הכנסת דוד אזולאי – בעד חבר הכנסת יעקב אשר (מחליף את חבר הכנסת ישראל אייכלר) – בעד
מירי רגב: נגד – אין
מירי רגב: הצעת חוק תאגידי מים וביוב (תיקון מס' 7), התשע"ד-2014, המשולבת עם הצעת חוק תאגידי מים וביוב (תיקון – דחיית מועדים), התשע"ד-2014, עם התיקונים שהוכנסו בה נתקבלה.
מירי רגב: האם יש פה מישהו מחברי הכנסת שאמור להצביע ולא קראתי את שמו?
מירי רגב: 6 בעד, אין מתנגדים ואין נמנעים.
מירי רגב: אני פותחת את ישיבת ועדת הפנים והגנת הסביבה בבקשת רביזיה של חברת הכנסת מירי רגב ויש בקשת רביזיה של דוד צור להצעת חוק התכנון והבנייה (תיקון מס' 102), התשע"ד-2013.
מירי רגב: אנחנו נתחיל עם הרביזיה של דוד צור.
מירי רגב: שלום, תמר.
תמר זנדברג: שלום, מה קורה?
מירי רגב: תמר זנדברג כאן.
מירי רגב: משעמם לכם שלושה ימים?
תמר זנדברג: סוף-סוף עובדים.
מירי רגב: עשיתם חיים.
תמר זנדברג: מה זה עשינו חיים – הלכנו לים, לבריכה.
מירי רגב: האמת היא שאנחנו הולכים לעשות סיור בים, דיברתי עם צלול - - -
מירי רגב: הציגו את העבודה שלך, הוא אמר.
מירי רגב: דוד צור, טוב שבאת.
מירי רגב: דוד צור הגיע, חברת הכנסת תמר זנדברג.
מירי רגב: היועץ המשפטי, נא להציג את הרביזיה של דוד צור.
<תומר רוזנר: קודם תצביעו שאתם מסכימים לעשות רביזיה על מה שהוא ביקש.
מירי רגב: האם אנחנו מסכימים לעשות רביזיה על מה שביקש חבר הכנסת דוד צור במכתב שהוא שלח?
מירי רגב: אני בעד.
מירי רגב: דוד – אתה בעד?
מירי רגב: בעד דיון ברביזיה – פה אחד
מירי רגב: הבקשה התקבלה.
תמר זנדברג: על מה הרביזיה?
מירי רגב: תבואו לדיון מוכנות, כפרה.
מירי רגב: שלחנו - - -
תמר זנדברג: לפני 10 דקות.
דוד צור: 10 דקות זה המון זמן.
מירי רגב: לפני 10 דקות שלחתי על הארנונה בשעה 15:30.
תמר זנדברג: מתי זה נשלח - - -
<יפה שפירא: לפני יותר מחצי שעה.
תמר זנדברג: אב, סליחה, לפני יותר מחצי שעה.
מירי רגב: משרדי הממשלה, נא להגיע בזמן.
<בינת שוורץ: סליחה.
<בינת שוורץ: חשבנו שזה ב-15:30.
<תומר רוזנר: חבר הכנסת צור פנה אלינו לאחר שעיין היטב בהצעת החוק ומצא מספר עניינים שהוא ביקש מאתנו להציג אותם בצורה יותר מדויקת.
<תומר רוזנר: הם מופיעים במכתב שהוא שלח.
<תומר רוזנר: בסעיף 1, בהגדרה של "ימי עבודה", הגדרה שהוצגה להצבעות, דיברה של כך שבמניין הימים לא יבאו יום העצמאות וימי מנוחה נוספים שמנויים בהצעה.
<תומר רוזנר: מתברר שיש צורך לתקן את הנוסח הזה ולקבוע שלא יבוא במניין ימי שבתון שנקבעו בחיקוק.
<תומר רוזנר: כלומר, זה כולל את יום העצמאות, ימי הבחירות – כי עכשיו יהיו לנו גם ימי בחירות לרשויות המקומיות.
מירי רגב: כל הכבוד לך, צור.
מירי רגב: מי פנה אליך?
דוד צור: אני בטוח שגם תמר מסכימה.
מירי רגב: היא מסכימה או לא מסכימה זה פחות רלבנטי כי אנחנו ממילא רוב פה.
מירי רגב: אבל אני חייבת להגיד לך שזה בהחלט נכון, אתה צודק.
מירי רגב: אי אפשר לחשב – תומר, בשבעה ימי ההתייחסות שנתנו לוועדות מקומיות או לאזרחים, אם זה נפל, נניח, על יום העצמאות, אז חישבו את זה כיום עבודה.
מירי רגב: עכשיו אנחנו לא נחשב את זה כיום עבודה.
דוד צור: וגם יום בחירות לרשויות.
מירי רגב: בסדר, בסדר, מקובל.
<תומר רוזנר: ההערה השנייה מתייחסת לסעיף שהוסף בהצעת החוק, שמתייחס לשליחת מסמכים ומידע לחברי מוסד התכנון ולציבור.
<תומר רוזנר: הסעיף מחייב את מזכיר מוסד התכנון לשלוח לחברי מוסד התכנון הודעה על הדיון וכן לצרף להודעה הזאת מסמכים שונים שרלוונטיים לדיון.
<תומר רוזנר: בחוק, בנוסח כפי שאושר בהצבעות, בעצם נקבע שיש לשר הפנים חובה לקבוע תקנות שיפרטו את הדברים האלה שצריך לשלוח.
<תומר רוזנר: התברר שלא צריך את החובה הזאת אלא מספיק להסתפק ברשות: ששר הפנים יהיה רשאי לקבוע הוראות בעניין הזה, ולא תהיה חובה כזאת כי זה ברור, פחות או יותר, מה צריך לצרף להודעה כזאת, ולחייב את שר הפנים להתקין תקנות בעניין הזה זה קצת מיותר.
מירי רגב: אתה אתנו או נגדנו בהצבעות?
יעקב אשר: מה זה?
מירי רגב: אתה אתנו או נגדנו בהצבעות של חוק התכנון והבנייה?
יעקב אשר: קודם כל, חשבתי שוועדת הפנים - - - פותחת בבית שמש - - -
מירי רגב: ברכתי במליאה.
יעקב אשר: לא, כאן במליאה.
מירי רגב: כאן?
מירי רגב: אז אני פותחת - - -
יעקב אשר: כאן, באומץ לב.
מירי רגב: אני פותחת באומץ לב.
מירי רגב: רציתי לעשות לך את זה, את המערוף הזה - - -
יעקב אשר: למרות 4 ישיבות של ועדת הפנים, לא הצלחתי - - -
מירי רגב: רציתי להגיד לך את זה כשביבס יהיה פה ב-15:30, כי אנחנו עושים רביזיה - - -
מירי רגב: ואז שם זה יותר מכובד.
מירי רגב: אבל אתה רוצה - - -
יעקב אשר: את יודעת מה?
יעקב אשר: נעשה את זה פעמיים.
יעקב אשר: אני לא צריך ליהנות בעבודה?
מירי רגב: לטובת הפרוטוקול, אני רוצה לברך את שני ראשי העיריות שנבחרו: את ראש עיריית נצרת, עלי סאלם, שדיברתי אתו לפני כמה דקות - -
יעקב אשר: הפנמת שהיו בחירות בשני מקומות.
מירי רגב: - - ואת ראש עיריית בית שמש, אלי אבוטבול, שגם אתו דיברתי - -
יעקב אשר: משה אבוטבול.
מירי רגב: - - משה אבוטבול, שגם אתו דיברתי - -
יעקב אשר: אלי כהן, את לא משתחררת - - -
מירי רגב: - - גם אתו דיברתי.
מירי רגב: הדמוקרטיה היא הדבר החשוב.
מירי רגב: מה שהציבור קבע זה מה שיהיה.
מירי רגב: ועדת הפנים, כפי שאמרתי לשניהם, תהיה פתוחה ותסייע לשני ראשי הערים לקדם את איכות החיים של האזרחים והתושבים שגרים ביישובים עצמם.
יעקב אשר: אני מבקש הצעת חוק נוספת לקדם, ברשותך גברתי, שתגיע בוודאי לפה.
יעקב אשר: שבכל בחירות, אם לא יהיו מספיק פלוגות של - -
מירי רגב: מג"ב?
מירי רגב: אנחנו נוסיף.
יעקב אשר: משמר הגבול – נביא גם מצה"ל.
יעקב אשר: אתמול רק טנקים היו חסרים - -
מירי רגב: עמדתך התקבלה.
יעקב אשר: - - כדי להראות לחרדים שהם עדיין בגלות.
מירי רגב: אין לנו זמן.
<תומר רוזנר: תיקון 10 בסעיף 44(ג) המוצע וזה בעצם התיקון המוצע: שלא תהיה חובה על שר הפנים להתקין תקנות אלא רשות להתקין תקנות בנושא של המידע שיצרפו.
מירי רגב: לגבי סעיף 62(א)(ג) לחוק - - -
<תומר רוזנר: רגע, עוד לא הגענו לשם.
תמר זנדברג: אולי חבר הכנסת המציע יסביר?
יעקב אשר: אולי בכפייה - - -
מירי רגב: אני יכולה להתחיל ב-14:30 בבקשה.
דוד צור: אתם לא באים ב-14:30.
יעקב אשר: אני לא אשבש לך את - - -
<תומר רוזנר: איזה סעיף עכשיו?
מירי רגב: על 62(א)(ג).
<תומר רוזנר: סעיף 44ב, עניינו בחבר מועצה שהורשע בעבירה פלילית.
<תומר רוזנר: כזכור, הוועדה אישרה את הנוסח שאומר שבעצם חבר מוסד תענון שהורשע בעבירה פלילית, אם העבירה יש עמה קלון, הוא מפסיק לכהן במוסד התכנון.
<תומר רוזנר: התייחסנו למצב שבו בית המשפט שהרשיע אותו לא החליט אם בעבירה יש קלון כי למשל יכול להיות שההרשעה הייתה לפני שהוא היה חבר.
<תומר רוזנר: פשוט הייתה השמטה, שכחנו להוסיף, ואנחנו מבקשים את אישור הוועדה להוסיף, את זה שאם ההרשעה הזאת הוגש עליה ערעור, אז הפנייה כדי לקבוע את הקלון, בהנחה שהוא לא נקבע בפסק הדין, תהיה לבית המשפט שלערעור.
מירי רגב: במקום למי?
<תומר רוזנר: במקום לערכאה הראשונה שכבר סיימה את עבודתה.
תמר זנדברג: מה קורה בינתיים?
תמר זנדברג: עד שהערעור נדון?
<תומר רוזנר: כל עוד אין קביעה שמדובר בקלון אז הוא ממשיך לכהן.
<תומר רוזנר: הקביעה צריכה להיות קביעה של בית משפט שבעבירה שהוא עבר יש קלון.
דוד צור: לא זה מה שהיא שאלה, לדעתי.
תמר זנדברג: אם הוא מורשע על-ידי בית משפט מחוזי והוא מערער לעליון.
תמר זנדברג: בפסק הדין הרי זו לא חובה להגיד אם יש קלון או לא, הוא הורשע בעבירת שוחד ומתן דבר במרמה, הפרת אמונים - - -
<תומר רוזנר: המצב שאנחנו מדברים עליו שלא נקבע זה מצב שבו הוא לא היה מכהן, כי אם הוא כבר מכהן אז ברור שהיועץ המשפטי לממשלה או התביעה, במקרה הזה, תבקש להחליט אם יש קלון או אין קלון.
<תומר רוזנר: אם היא לא תבקש אז כנראה שלא צריך.
יעקב אשר: השאלה שהיא שואלת היא שאלה אחרת:
יעקב אשר: אחד הורשע בעבירות שאם הוא היה באותו זמן איש ציבור, זה היה עם קלון.
יעקב אשר: אבל הוא עשה את זה לא כאיש ציבור אלא כאיש פרטי.
יעקב אשר: האם זה - - -
יפעת קריב: הבנתי - - - אופוזיציה.
מירי רגב: ביקשתי שלא תבואי כי את חלק מהאופוזיציה.
מירי רגב: לכל דיוני השלטון המקומי בקשתי שלא תבואי.
יעקב אשר: אני באתי כמאזן.
יעקב אשר: אני אופוזיציה שחושב קואליציה.
יפעת קריב: אז הנה, אנחנו נעשה קיזוזים.
<תומר רוזנר: אפשר לעבור הלאה?
מירי רגב: כן, תעבור הלאה.
<תומר רוזנר: הנושא הבא הוא נושא של בדיקת ניגוד עניינים של חברי מוסד תכנון מקומי.
<תומר רוזנר: גם כאן זה עניין של הבהרה.
<תומר רוזנר: הנוסח, כפי שאושר בהצבעות, משתמע ממנו שכאשר שר המשפטים קובע את הכללים איך בודקים את הנושא של ניגוד עניינים – זה מתייחס רק לשלב הראשוני של התביעה ולא מתייחס למצב שבו חל שינוי בנסיבות וצריך חבר מוסד התכנון להמציא מסמכים חדשים ונוספים כדי לבדוק את העניין הזה של הניגוד עניינים.
<תומר רוזנר: לכן מוצע להבהיר שגם במצב של שינוי בנסיבות, שר המשפטים יוכל לקבוע מהם המסמכים שצריך להגיש כדי לבדוק את הנושא של ניגוד עניינים.
<תומר רוזנר: זו יותר הבהרה מאשר - - -
דוד צור: שר הפנים, לא?
<תומר רוזנר: שר הפנים, סליחה.
מירי רגב: שר הפנים בהסכמת, בהתייעצות, עם שר המשפטים.
<תומר רוזנר: הנושא הבא הוא תכנית מתאר כוללנית.
<תומר רוזנר: בנוסח, כפי שאושר בהצבעות, נאמר שתכנית מתאר כוללנית היא תכנית מקומית או תכנית מפורטת שכוללת של מיני הוראות.
<תומר רוזנר: לאחר הדיון התברר שנעשתה טעות ובעצם זאת לא הייתה הכוונה והכוונה היא לאפיין את התכנית הזאת כתכנית מתארית שדווקא לא יורדת לפרטים.
<תומר רוזנר: לכן אנחנו מציעים נוסח שיאמר שמדובר בתכנית מתאר מקומית שאינה כוללת הוראות כאמור בסעיף 145(ז), שאלה ההוראות שמאפשרות הוצאות היתר בנייה, לגבי מגרש בודד.
מירי רגב: למה לא כתוב כאן הסעיף הזה?